नई दिल्ली 6 नवंबर 2018। IAS तो वो पापा का सपना पूरा करने के लिए बन गयी!….वरना ख्वाहिश तो इनकी एक भरतनाट्यम डांसर बनने की ही थी। बेहद सुलझी, ईमानदार और जुझारू ये महिला IAS अफसर जब पैरों में घुंघरू बांध…भरतनाट्यम कॉस्टयूम में स्टेज पर थिरकरती है, तो लोग दंग रह जाते हैं। जितनी कमाल की अफसर…उससे भी कहीं ज्यादा कमाल की कलाकार !…नाम है कविता रामू…ये लेडी महिला IAS के नाम पर तो देश में ही मशहूर है, तो भरतनाट्यम नर्तकी के नाम पर पूरी दुनिया में इन्हें शोहरत मिली हुई है। पेशे से तमिलनाडु काडर की आईएएस कविता रामू भरतनाट्यम की इतनी मशहूर कलाकार हैं कि दूरदर्शन ने ए ग्रेड आर्टिस्ट का तमगा दे रखा है। कविता रामू के नाम अब तक देश-विदेश में 600 से ज्यादा स्टेज परफार्मेंस का रिकॉर्ड है।